ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
1 ส.ค. 2559

สรุปตลาดภาคเช้า
ตลาดภาคเช้าปิดปรับตัวบวกเล็กน้อย ในทิศทางเดียวกันกับตลาดต่างประเทศ โดยกลุ่มที่ปรับตัวเพิ่มขึ้นเด่นในภาคเช้านำโดยกลุ่ม พลังงาน และธนาคาร ขณะที่กลุ่มอสังหาฯเริ่มอ่อนตัวลงฉุดดัชนี ด้านปริมาณการซื้อขายหนาแน่นอยู่ที่ระดับ 3.4 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มทรงตัวในแดนบวก แม้ว่า Fund Flow ต่างชาติจะเริ่มลดความร้อนแรงลง แต่ด้วยการดำเนินนโยบายเชิงผ่อนคลายของธนาคารกลางต่างๆทั่วโลก จะหนุนโมเมนตัมให้เงินยังคงไหลเข้าสินทรัพย์เสี่ยง แนะนำเก็งกำไรสั้น กลุ่มธนาคารพาณิชย์และกลุ่มพลังงาน เพื่อรับเม็ดเงินจากนักลงทุนต่างชาติ
 
วิเคราะห์ทางเทคนิค
BKD
ราคาปิด 3.68 บาท
แนวรับ 3.64 บาท
แนวต้าน 4.00 บาท
แนว cut หากราคาหุ้นมีโอกาสหลุด 3.60 บาท
กราฟ BKD(week) เกิด Follow buy  ตั้งทรงเป็น W-shape  โดยมีเป้าหมายที่ไหล่ขวา 4 บาท สัญญาณซื้อใน Stoch สนับสนุน ประกอบกับปริมาณการซื้อขายหนาแน่นต่อเนื่อง 4 วันทำให้ยังคงมี momentum ที่ดีมาก  แนะนำซื้อ
 
เด็กแนว
UV  เงียบมานานสำหรับหุ้นตัวนี้ แต่มีดีซ่อนอยู่ คนไม่ได้สนใจ แบบนี้ต้องลักไก่มาให้เล่น โครงการอสังหาของบริษัทถือว่ามีไม่น้อย ที่ดินในมือมีมูลค่าซ่อนบานตะไทหลังจากกลุ่มน้ำเมาเข้ามาเป็นผู้ถือหุ้นหลัก จากบริษัทเล็กๆ เติบโตเป็นยักษ์ใหญ่ด้วยขนาดสินทรัพย์ 4 หมื่นล้านบาท เข้าไปแล้ว และเป็นผู้ถือหุ้นหลักของ GOLD ที่มีขนาดสินทรัพย์ 2.7 หมื่นล้านบาท ใหญ่โตกันทั้งคู่ ประเด็นเด็ดที่นักลงทุนลืมนึกไปคือ
ทั้งสองบริษัทตั้งกองทุน GVREIT ราคาหุ้นเดินหน้ามาอย่างมาก บริษัทย่อยของ UV เข้าไปถือ 25% อีกด้วย แต่ก้อนสำคัญคือกำไรจากการที่ UV ขายตึก Parkventure มูลค่าราว 5 พันล้านบาทเข้ากองทุนจะเริ่มบันทึกเป็นกำไรตั้งแต่ Q2 นี้แล้ว อย่าลืมนะว่าก้อนโตมากประเมินเบื้องต้นน่าจะบันทึกบางส่วนกำไรราว 2000 ล้านบาท  และประเมินด้วยค่า PE 8 เท่าเป้าแบบหลวมๆ คือ 8.37 บาทสูงกว่าราคากระดานมาก และบริษัทเพิ่งไป takeover บริษัทรับเหมาก่อสร้างมาหมาดๆ คอยดูความคืบหน้าของงานก่อสร้างที่จะไหลเข้ามาก็เพียบแล้ว
กราฟราคา UV ลงมาเป็นปี ลงลึก และทรงตัวแล้ว โดยขณะนี้บีบตัวเองเข้ากรอบสามเหลี่ยม มี RSI เป็น Triple Bullish Divergence ที่พร้อมจะระเบิดได้แล้วโดยหากราคาผ่าน 6.50 บาทขึ้นไปจะเด้งตัวอย่างน่าสนใจไปอย่างน้อย 7 บาท และอาจพุ่งต่อไปได้เรื่อยๆ  สะสมกันไว้นะคร๊าบบบ